stanford-oval/wikipedia huggingface dataset:
สงครามโคลน
การบรรยาย > คนแสดง > อาโซกา

บทความหลัก: อาโซกา
สงครามโคลนนั้นมีอยู่ในตอนที่ 5 ของ อาโซกา ซึ่งมีภาพย้อนหลังที่น่าจะเกิดบนดาวไรลอธ โดยอ้างถึงประสบการณ์ของอาโซกาใน เดอะ โคลน วอร์ส ในรูปแบบคนแสดง นอกจากนี้ยังมีฉากเกี่ยวกับการล้อมแมนดาลอร์อันโด่งดังอีกด้วย
การบรรยาย > นวนิยาย

นวนิยายปี ค.ศ. 2008 เรื่อง สตาร์ วอร์ส: สงครามโคลน โดยคาเรน เทรวิส นั้นเป็นจุดเริ่มต้นของนวนิยายชุดที่ประกอบไปด้วยนวนิยายห้าภาค ซึ่งเขียนโดยเทรวิสและคาเรน มิลเลอร์ และถูกตีพิมพ์โดย เดล เรย์ บุ๊กส์ ระหว่างปี ค.ศ. 2008 ถึง 2010 นิยายเรื่อง สงครามโคลน: ไวลด์สเปซ (ค.ศ. 2008) นั้นเขียนโดยมิลเลอร์ และโฟกัสในเรื่องของโอบีวันและเบล ออร์กานา หลังจากนั้น เทรวิสกลับมาเพื่อเขียน สงครามโคลน: โนพริซันเนอร์ส (ค.ศ. 2009) ที่ซึ่ง อาโซกาถูกสั่งให้อยู่ใต้บังคับบัญชากัปตันเร็กซ์แบบชั่วคราว สุดท้าย มิลเลอร์เขียนนิยายสองตอนเรื่อง สงครามโคลน: แกมบิท (ค.ศ. 2010) โดยมีชื่อเรื่องรองชื่อ สเตลธ์ และ ซีจ ซึ่งดำเนินเรื่องเกี่ยวกับอาวุธชีวภาพจากนายพลชาวเนมอยเดียน ล็อก เดิร์ด
นวนิยายเรื่อง ดาร์ก ดิสซิเพิล (ค.ศ. 2015) เป็นการนำโครงเรื่องที่เกี่ยวกับอาซาจ เวนเทรส และควินแลน วอส จากตอนของ เดอะ โคลน วอร์ส ที่ทำไม่เสร็จ มาทำเป็นนวนิยายแทน แคทาลิสท์: อะ โร้ค วัน โนเวล (ค.ศ. 2016) นั้นดำเนินเรื่องในช่วงสงครามโคลนและสองสามปีถัดมา ธรอว์น: อัลไลแอนซ์ (ค.ศ. 2018) มีฉากย้อนหลังถึงปีสุดท้ายของสงครามโคลน โดยมีอนาคิน, แพดเม่, และธรอว์นบราเธอร์ฮูด (ค.ศ. 2022) ดำเนินเรื่องในช่วงสงครามโคลน โดยโฟกัสที่โอบีวัน และอนาคิน
การบรรยาย > หนังสือการ์ตูน

ดาร์กฮอสคอมิกส์ ตีพิมพ์หนังสือการ์ตูนต่าง ๆ ที่ดำเนินเรื่องในยุคนี้ ซึ่งหลาย ๆ เล่มนั้นถูกรวมมาเป็นชุดของหนังสือปกอ่อนที่มี 9 เล่ม นอกจากนี้ ดาร์กออสยังตีพิมพ์นวนิยายพร้อมภาพประกอบแบบชุดที่มี 10 เล่ม ชื่อ โคลน วอร์ส –แอดเวนเทอร์ส (ค.ศ. 2004–2007) โดยใช้รูปแบบจากแอนิเมชันชุดสองมิติ และบรรยายถึงเรื่องราวดั้งเดิมที่ดำเนินในยุคนี้ ชุดของหนังสือการ์ตูนที่เชื่อมโยงกับแอนิเมชันชุดสามมิติ ถูกตีพิมพ์เมื่อปี ค.ศ. 2008 ถึง 2010 โดยมีสามเล่ม และมีการเสริมเนื้อหาโดยชุดของหนังสือนวนิยายที่มีภาพ 11 เล่ม ซึ่งตีพิมพ์ระหว่างช่วงปี ค.ศ. 2008 และ 2013
หนังสือการ์ตูนชุดของมาร์เวล เคนัน (หรือบางครั้งมีชื่อรองว่า เดอะลาสต์พาดาวัน) บรรยายตัวละครใน สตาร์ วอร์ส เรเบลส์ เคนัน จาร์รัส ในฐานะเจไดพาดาวัน เคเลป ดูม ในช่วงของความขัดแย้ง
การบรรยาย > วิดีโอเกม

นอกจากนี้ ลูคัสอารทส์ ยังสร้างเกมต่าง ๆ เช่น รีพับลิก คอมมานโด และ เดอะ โคลน วอร์ส ซึ่งบรรยายถึงความขัดแย้งนี้
บทวิเคราะห์

มีการเปรียบเทียบเกิดขึ้นมากมายระหว่างมุมมองด้านการเมืองของสงครามโคลน และเหตุการณ์ต่าง ๆ ที่นำไปสู่สงครามโลกครั้งที่สอง ในบทความของนักจัดรายการวิทยุ ไคลดด์ ลูอีส ได้กล่าวถึงความเหมือนทางประวัติศาสตร์ในสตาร์ วอร์ส ว่าแผนการของ พัลพาทีน นั้นคล้ายคลังกับ อดอล์ฟ ฮิตเลอร์ และนาซีเยอรมนี; ผู้นำทั้งสองใช้สงครามและสร้างแพะรับบาปขึ้นเพื่อชักจูงฐานะทางอารมณ์ของสังคม ทำให้ผู้นำได้รับทั้งแรงสนับสนุนและอำนาจ ผู้เขียนอีกรายหนึ่งเปรียบเทียบสงครามโคลนกับสงครามโลกครั้งที่สองโดยทั่วไป โดยการตั้งคำถามโดยทั่วไปของเขานั้นเกี่ยวกับข้อเท็จจริงที่ว่าลูคัสเป็นเบบี้บูมเมอร์ และช่วงยุคมืดที่ถูกแสดงในไตรภาคเดิมนั้นคล้ายคลึงกับช่วงที่มืดมืนและไม่แน่นอน ของสงครามเย็น โดยยึดถามคำกล่าวของลูคัสที่ว่าความขัดแย้งในสตาร์ วอร์ส นั้นได้รับแรงบันดาลใจมาจากพื้นหลังทางวัฒนธรรมของสงครามเวียดนาม นักข่าว คริสต์ เทเลอร์ กล่าวว่าสงครามโคลนนั้นเหมือนกับสงครามโลกครั้งที่สอง แอน แลนคาเชียร์ จากมหาวิทยาลัยโทรอนโต ยังชี้ให้เห็นถึงการให้ชื่อที่คล้ายคลึงระหว่างสงครามโคลนและสงครามกลางเมืองอเมริกา
หลายสำนักพิมพ์ได้เปรียบเทียบบริบททางการเมืองของสงครามโคลนกับสงครามอิรัก โดยอ้างว่ากาแลกซีสตาร์ วอร์ส ภายตายการปกครองของพัลพาทีนผู้ลวงโลกนั้น เปรียบเทียบได้กับปัญหาสมัยใหม่ของสหรัฐ บทบรรณธิการหนึ่งบนเว็บไซต์ Antiwar.com ได้กล่าวว่า สตาร์ วอร์ส "สร้างหลักฐานที่เห็นพ้องต้องกันโดยทั่วไปก่อนว่า การโค่นล้มรัฐบาลที่กดขี่นั้นถูกต้อง ก่อนที่จะพูดถึงบางสิ่งที่น่าอึดอัดใจมากกว่า – นั่นคือเผด็จการคอรัปชันที่อ้างถึงนั้นคือพวกเราเองมากกว่า" นอกจากนี้ บทความจาด ไวร์แท็ป อ้างว่า "ดังเช่นพัลพาทีนนั้น การบริหารของประธานาธิบดีบุชนั้นสามารถสร้างความหวาดกลัวให้แก่ผู้คน เพื่อให้สามารถได้รับอำนาจที่มากขึ้นได้" ลูคัสกล่าวว่าสงครามอิรักนั้น "ไม่มีตัวตน" ในตอนที่เขาพัฒนาสงครามโคลน แต่เขานั้นก็เห็นถึงความเหมือนระหว่างสงครามเวียดนามซึ่งเป็นแบบอย่างให้ สตาร์ วอร์ส และสงครามที่เกิดขึ้นในอิรัก หนึ่งในผู้สร้างสตาร์ วอร์ส ริก แม็คคอลลัม ออกมายืนยันว่าสงครามโคลนนั้นพัฒนามาก่อนสงครามอิรัก และยังเพิ่มเติมว่าลูคัส "เป็นผลิตผลที่เกิดจากเวียนนาม"
ผลกระทบและการตอบรับของนักวิจารณ์

คริส เทย์เลอร์ ผู้แต่งหนังสือ ฮาวสตาร์ วอร์สคองเคอรด์เดอะยูนิเวิร์ส เรียกสงครามโคลนว่า "เป็นองค์ประกอบที่สำคัญของตำนานในสตาร์ วอร์ส" ในความพยายามที่จะรักษาสายผลิตภัณฑ์ของเล่นของ สตาร์ วอร์ส ให้ยังคงอยู่ หลังจาก ชัยชนะของเจได (ค.ศ. 1983) เคนเนอร์คิดค้นเส้นเรื่องราวที่จะเกี่ยวข้องกับการกลับมาของ "ผู้ก่อการร้ายทางพันธุกรรม" ที่โดยเนรเทศไป และเหล่านักรบโคลนของเขา
ทิโมธิ ซาห์น กล่าวว่าการปรากฏตัวเพื่อต่อสู้เพื่อ "เหล่าคนดี" ที่พวกเขาคาดไม่ถึง ใน กองทัพโคลนส์จู่โจม นั้น—ถึงจะมีความคาดหมายจากแฟน ๆ มาหลายปีว่าโคลนเป็นกลุ่มกำลังรุกราน—เป็นสิ่งที่ "น่าอัศจรรย์" หลังจากเห็นรายการโทรทัศน์ซีจีเรื่อง เดอะ โคลน วอร์ส แล้ว ซานห์รู้สึกรู้สึกยินดีที่ลูคัสฟิล์มตีกลับบทร่างแรกเรื่อง แอร์ทูดิเอมไพร์ ของเขา ซึ่งมีเรื่องราวเกี่ยวกับโคลนที่บ้าบิ่นของโอบีวันที่สร้างขึ้นในช่วงของความขาดแย้ง
ดูเพิ่ม

รายชื่อตัวละครในสตาร์ วอร์ส: เดอะ โคลน วอร์ส
สถานีย่อยนิยายวิทยาศาสตร์
สถานีย่อยภาพยนตร์
แหล่งข้อมูลอื่น

สงครามโคลน ใน วูกีพีเดีย วิกิของ สตาร์ วอร์ส
| ด ค กจักรวาลสมมติของ สตาร์ วอร์ส |
| --- | --- |
ตัวละคร:  ลุค สกายวอล์คเกอร์  เลอา ออร์กานา  ฮัน โซโล  ชิวแบคคา  แลนโด คาลริสเซียน  โยดา  ซีทรีพีโอ  อาร์ทูดีทู  วิลฮัฟ ทาร์คิน  อนาคิน สกายวอล์คเกอร์  โอบีวัน เคโนบี  แพดเม่ อมิดาลา  ไควกอน จินน์  ดาร์ธ มอล  ดูกู  พัลพาทีน/ดาร์ธ ซิเดียส  เรย์  ฟินน์  โพ ดาเมรอน  ไคโล เร็น  บีบีเอท  ตัวละครอื่น 
เจได:  พลัง  กระบี่แสง  อาจารย์เจได 
ซิธ:  ด้านมืดของพลัง  กระบี่แสงของซิธ 
ดาวเคราะห์:  นาบู  ทาทูอีน  คอรัสซัง  จีโอโนซิส  คาชีค  มุสตาฟาร์  ยาวิน  ฮอธ  เดโกบาห์  เบสพิน  ดวงจันทร์ป่าดิบของเอนดอร์  ดาวมรณะ  แจคคู  ดีควา  เอ็กเซโกล  ดาวเคราะห์ดวงอื่น 
สงครามและยุทธการ:  ยุทธการนาบู  สงครามโคลน (ยุทธการจีโอโนซิส  ยุทธการคอรัสซัง)  การกวาดล้างเจไดครั้งใหญ่  สงครามกลางเมืองกาแลกติก (ยุทธการยาวิน  ยุทธการฮอธ  ยุทธการเอนดอร์)  สงครามยูซาน วอง  สงครามปฐมภาคี - ฝ่ายต่อต้าน (ยุทธการฐานทัพสตาร์คิลเลอร์  ยุทธการเครต  ยุทธการเอ็กเซโกล)  สงครามและยุทธการอื่น 
องค์กรและหน่วยงาน:  สาธารณรัฐกาแลกติก  สหภาพพิภพอิสระ  สมาพันธ์การค้า  จักรวรรดิกาแลกติก (ปฐมภาคี)  พันธมิตรฟื้นฟูสาธารณรัฐ (ฝ่ายต่อต้าน)  สาธารณรัฐใหม่  สหพันธ์กาแลกติก  เจได (ยุคกำเนิดจักรวรรดิ, ยุคเจไดใหม่)  ซิธ  องค์กรและหน่วยงานอื่น 
ยานพาหนะ:  ยานจู่โจม แอคคลาเมเตอร์ เซคอัน-คลาส  มิลเลนเนี่ยม ฟาลค่อน  ทายไฟต์เตอร์  ยานพิฆาตดารา  สปีดเดอร์ไบค์  เอ็กซ์วิงไฟต์เตอร์  วายวิง  วอล์คเกอร์ 
อื่น ๆ:  วันที่ในจักรวาลสตาร์ วอร์ส
ปฏิสสาร

ปฏิสสาร : ภาพถ่ายจากห้องถ่ายภาพเมฆของโพสิตรอนที่สังเกตได้เป็นครั้งแรก
ในวิชาฟิสิกส์อนุภาค ปฏิสสาร (อังกฤษ: Antimatter) คือ ส่วนประกอบของแนวคิดเกี่ยวกับปฏิยานุภาคของสสาร โดยที่ปฏิสสารประกอบด้วยปฏิยานุภาคในทำนองเดียวกับที่อนุภาคประกอบขึ้นเป็นสสารปรกติ ตัวอย่างเช่น แอนติอิเล็กตรอน (ปฏิยานุภาคของอิเล็กตรอน หรือ e+) 1 ตัว และแอนติโปรตอน (โปรตอนที่มีขั้วเป็นลบ) 1 ตัว สามารถรวมตัวกันเกิดเป็นอะตอมแอนติไฮโดรเจนได้ ในทำนองเดียวกันกับที่อิเล็กตรอน 1 ตัวกับโปรตอน 1 ตัวสามารถรวมกันเป็นอะตอมไฮโดรเจนที่เป็น "สสารปกติ" หากนำสสารและปฏิสสารมารวมกัน จะเกิดการทำลายล้างกันในทำนองเดียวกับการรวมอนุภาคและปฏิยานุภาค ซึ่งจะได้โฟตอนพลังงานสูง (หรือรังสีแกมมา) หรือคู่อนุภาค-ปฏิยานุภาคอื่น เมื่อปฏิยานุภาคเจอกับอนุภาคจะเกิดการประลัย ผลลัพธ์ที่ได้จากการพบกันของสสารและปฏิสสารคือการถูกปลดปล่อยของพลังงานซึ่งเป็นสัดส่วนกับมวลตามที่ปรากฏในสมการความสมมูลระหว่างมวล-พลังงาน, E = mc 2
ยังเป็นข้อสงสัยอยู่ว่า ทำไมเอกภพที่สังเกตได้จึงมีแต่สสารเกือบทั้งหมด มีที่แห่งอื่นอีกหรือไม่ที่มีแต่ปฏิสสารเกือบทั้งหมด และอะไรจะเกิดขึ้นหากสามารถนำปฏิสสารมาใช้งาน ขณะนี้ การที่มีสสารกับปฏิสสารอยู่อย่างไม่สมดุลในเอกภพที่สังเกตได้เป็นหนึ่งในปัญหาที่ยังไขไม่ออกที่ยิ่งใหญ่ที่สุดในวิชาฟิสิกส์ (unsolved problems in physics)  กระบวนการที่ทำให้เกิดความไม่สมดุลระหว่างอนุภาคกับปฏิยานุภาคนี้ เรียกชื่อว่า แบริโอเจเนซิส
ปฏิสสารในรูปแบบของแอนติอะตอมเป็นหนึ่งในวัสดุที่ยากที่สุดในการผลิต ปฏิสสารจะมีอยู่ในรูปแบบของปฏิยานุภาคในแต่ละอนุภาค, อย่างไรก็ตาม, มีการผลิตขึ้นโดยทั่วไปได้จากเครื่องเร่งอนุภาคและในการสลายตัวของสารกัมมันตรังสีบางชนิด
มีอะไรบางอย่างแผ่รังสีแกมมาอยู่บนพื้นโลกกว่า 500 แห่งเป็นประจำทุกวัน จุดสีแดงที่ปรากฏค้นพบโดยกล้องโทรทรรศน์อวกาศแฟร์มิ-แกมม่าเรย์ (Fermi Gamma-ray Space Telescope) จนถึงปี 2010
นักวิทยาศาสตร์ได้เรียนรู้วิธีการใช้เครื่องตรวจจับรังสีแกมม่าจากกล้องโทรทรรศน์อวกาศแฟร์มี-แกมม่าเรย์ ในการค้นพบการระเบิดของปฏิสสารจากพายุฝนฟ้าคะนอง
ประวัติของแนวคิด

แนวคิดในเรื่องสสารเชิงลบได้มีปรากฏในทฤษฎีเรื่องสสารที่ผ่านมาในอดีต  เป็นทฤษฎีซึ่งขณะนี้ได้ถูกละทิ้ง  โดยใช้ทฤษฎีกระแสวนของแรงโน้มถ่วง  (vortex theory of gravity)  ที่ครั้งหนึ่งเคยได้รับความนิยม,  เป็นความน่าจะเป็นของสสารกับแรงโน้มถ่วงที่มีค่าเป็นลบซึ่งได้ถูกอ้างไว้โดยวิลเลียม  ฮิกส์ ในคริสต์ทศวรรษ 1880 ในระหว่างคริสต์ทศวรรษ 1880 และ 1890, คาร์ล เพียร์สันได้นำเสนอความมีอยู่ของการ  "ปะทุ" (squirts) (ของแหล่งกำเนิด) และการยุบตัวของกระแสอีเทอร์  แสดงถึงการปะทุตัวของสสารปกติและแสดงถึงการยุบตัวของสสารเชิงลบ  ทฤษฎีของเพียร์สันจำเป็นต้องใช้มิติที่สี่สำหรับการไหลเข้าและไหลออกของอีเทอร์
ศัพท์ "ปฏิสสาร" ถูกใช้เป็นครั้งแรกโดยอาเธอร์  ชูสเตอร์ (Arthur Schuster) ในจดหมายที่ค่อนข้างแปลกสองฉบับในวารสารเนเจอร์ (Nature) ในปี 1898 ซึ่งเป็นเอกสารที่เขาบัญญัติศัพท์นี้  เขาได้ตั้งสมมติฐานเรื่องแอนติอะตอม (antiatom) ตลอดทั่วทั้งระบบสุริยะของปฏิสสาร  และกล่าวถึงความเป็นไปได้ของสสารและการเกิดประลัย  (annihilating)  ซึ่งกันและกัน  ความคิดของชูสเตอร์ไม่ถูกกับข้อเสนอทางทฤษฎีอย่างร้ายแรง  เป็นเพียงการคาดเดาเอาเองเท่านั้น  และเช่นเดียวกับความคิดก่อนหน้านี้  แตกต่างจากแนวคิดที่ทันสมัยของปฏิสสารในการที่จะมีแรงโน้มถ่วงเชิงลบ
ทฤษฎีใหม่ของปฏิสสารเริ่มต้นขึ้นในปี 1928 ด้วยรายงานการวิจัย โดยพอล  ดิแรก (Paul Dirac) ดิแรกตระหนักถึงความเป็นไปได้ของหลักสัมพัทธภาพของเขาเวอร์ชันสมการคลื่นชเรอดิงเงอร์ สำหรับอิเล็กตรอนที่คาดการณ์ถึงการมีอยู่ของ แอนติอิเล็กตรอน  ซึ่งถูกค้นพบโดย คาร์ล ดี แอนเดอสัน (Carl D. Anderson) ในปี 1932 และตั้งชื่อว่าโพสิตรอน (ศัพท์ย่อของ"อิเล็กตรอนบวก") แม้ว่า โดยส่วนตัวดิแรกเองจะไม่ได้ใช้คำเรียกว่าปฏิสสารก็ตาม  แต่มันก็เพียงพอกับการใช้เรียกคุณสมบัติตามธรรมชาติของแอนติอิเล็กตรอน  (antielectron) แอนติโปรตอน (antiproton) ฯลฯ ตารางธาตุที่สมบูรณ์ของปฏิสสารได้ถูกสร้างขึ้นโดยชาร์ล ฌาแน (Charles Janet) ในปี 1929
สัญลักษณ์

วิธีการหนึ่งที่จะแสดงถึงปฏิยานุภาคคือการเพิ่มแถบขีดเหนือสัญลักษณ์แทนอนุภาคปกติ  ตัวอย่างเช่น  อนุภาคโปรตอนและแอนติโปรตอนจะแสดงเป็น   p และ   {\bar {p}} ตามลำดับ กฎเกณฑ์เดียวกันนี้ได้ถูกประยุกต์ใช้ร่วมกันกับอนุภาคใด ๆ  โปรตอนถูกสร้างขึ้นจากควาร์กแบบ  uud, ดังนั้นแอนติโปรตอนจึงต้องสร้างขึ้นมาจากแอนติควาร์กแบบ  {\bar {u}}{\bar {u}}{\bar {d}}
จุดกำเนิดและความไม่สมมาตร

สสารเกือบทั้งหมดที่สังเกตได้จากโลกดูเหมือนว่าจะทำจากสสารมากกว่าปฏิสสาร  ถ้ามีปฏิสสารครอบครองอาณาบริเวณพื้นที่ของอวกาศ  รังสีแกมมาที่ถูกผลิตขึ้นในปฏิกิริยาการประลัยตามแนวเขตแดนพื้นที่ระหว่างสสารและปฏิสสารจะต้องถูกตรวจพบ
ปฏิยานุภาคจะถูกสร้างขึ้นทุกที่ในจักรวาลที่ซึ่งมีการชนกันของอนุภาคพลังงานสูงเกิดขึ้น รังสีคอสมิกพลังงานสูงจะส่งผลกระทบต่อชั้นบรรยากาศของโลก (หรือสสารอื่นใดในระบบสุริยะ) การถูกสร้างขึ้นในจำนวนทุก ๆ นาทีของปฏิยานุภาคจะส่งผลให้เกิดพลังไอพ่นของอนุภาค (particle jets), ซึ่งจะถูกประลัยได้ทันทีโดยการสัมผัสกับสสารที่อยู่ใกล้เคียง ในทำนองเดียวกันพวกมันอาจจะเกิดขึ้นในอาณาบริเวณเช่นใจกลางของกาแลกซี่ทางช้างเผือกและกาแลกซี่อื่น ๆ , ที่มีพลังงานจำนวนมากเกิดขึ้นที่เป็นเหตุการณ์ท้องฟ้า (โดยส่วนใหญ่เป็นอันตรกิริยาระหว่างพลังเจ็ทเชิงสัมพัทธ์กับมวลสารระหว่างดาว) การปรากฏตัวของปฏิสสารส่งผลทำให้สามารถถูกตรวจพบได้โดยรังสีแกมมาทั้งสองที่ถูกสร้างขึ้นอยู่ตลอดเวลาที่เกิดจากการประลัยของโพสิตรอนกับสสารที่อยู่บริเวณใกล้เคียง ความถี่และความยาวคลื่นของโฟตอนรังสีแกมมาบ่งชี้ว่าโฟตอนรังสีแกมมาแต่ละอนุภาคมีพลังงาน  511 keV (ตัวอย่างเช่น มวลนิ่งของอิเล็กตรอนคูณด้วย c 2)
จากการสังเกตการณ์ล่าสุดโดยดาวเทียม INTEGRAL ขององค์การอวกาศยุโรป อาจอธิบายที่มาของเมฆยักษ์ของปฏิสสารโดยรอบศูนย์กลางของกาแลกซี่ได้ การสังเกตการณ์แสดงให้เห็นว่าเมฆยักษ์ดังกล่าวมีลักษณะไม่สมมาตรและมีลักษณะตรงกันกับรูปแบบของระบบดาวคู่รังสีเอ็กซ์ (ระบบดาวคู่ที่ประกอบด้วยหลุมดำหรือดาวนิวตรอน), ส่วนใหญ่จะอยู่ ณ บริเวณทางด้านหนึ่งของศูนย์กลางของกาแลกซี่ทางช้างเผือก, เมื่อเหตุการณ์ที่เกิดขึ้นบนท้องฟ้าที่มีพลังงานมากเกิดขึ้น (โดยเฉพาะอย่างยิ่งการมีปฏิสัมพันธ์ของพลังไอพ่นเชิงสัมพัทธ์ (relativistic jet) กับมวลสารระหว่างดาว)
อ่านเพิ่ม

G. Fraser (2000-05-18). Antimatter: The Ultimate Mirror. Cambridge University Press. ISBN 978-0-521-65252-0.
Schmidt, G.R.; Gerrish, H.P.; Martin, J.J.; Smith, G.A.; Meyer, K.J. "Antimatter Production for Near-term Propulsion Applications" (PDF). คลังข้อมูลเก่าเก็บจากแหล่งเดิม (PDF)เมื่อ 6 March 2007.
แหล่งข้อมูลอื่น

Antimatter on In Our Time at the BBC. (listen now)
Freeview Video 'Antimatter' by the Vega Science Trust and the BBC/OU
CERN Webcasts (RealPlayer required)
What is Antimatter? (from the Frequently Asked Questions at the Center for Antimatter–Matter Studies)
Taylor, Allen (2012). "Angels and Demons". New Scientist. CERN. 214 (2871): 31. Bibcode:2012NewSc.214R..31T. doi:10.1016/S0262-4079(12)61690-X. คลังข้อมูลเก่าเก็บจากแหล่งเดิมเมื่อ 27 March 2014. FAQ from CERN with information about antimatter aimed at the general reader, posted in response to antimatter's fictional portrayal in Angels & Demons
Antimatter at Angels and Demons, CERN
What is direct CP-violation?
Animated illustration of antihydrogen production at CERN from the Exploratorium.
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย
ปัสติตส์

| --- | --- |
ปัสติตส์ไส้รีกอตตาและไส้ถั่วลันเตาบด
ประเภท: ขนมอบห่อไส้คาว
แหล่งกำเนิด: มอลตา
ส่วนผสมหลัก: แป้งบางอย่างแป้งฟิโล, รีกอตตาหรือถั่วลันเตาบด
 ตำราอาหาร: ปัสติตส์   สื่อ: ปัสติตส์
ร้านขายปัสติตส์แห่งหนึ่งในกรุงวัลเลตตา
ปัสติตส์ (มอลตา: pastizz – เอกพจน์) หรือ ปัสติตซี (pastizzi – พหูพจน์) เป็นขนมอบห่อไส้คาวอย่างหนึ่งจากประเทศมอลตา ไส้ของปัสติตส์มักจะเป็นรีกอตตา (เรียกว่า pastizzi tal-irkotta หรือ pastizzi tal-ħaxu ในภาษามอลตา) หรือไม่ก็ถั่วลันเตาบดผสมผงกะหรี่ (เรียกว่า pastizzi tal-piżelli ในภาษามอลตา) ปัสติตส์เป็นอาหารมอลตาดั้งเดิมที่ได้รับความนิยมและมีชื่อเสียง เป็นขนมอบคนละชนิดกับปัสติตส์แบบอิตาลีซึ่งเป็นที่รู้จักกันมากกว่าในชื่อ อูปัสติซซ์รูตุนนาร์ (u' pastizz 'rtunnar)
การทำ

ปัสติตส์มักทำเป็นทรงข้าวหลามตัดหรือทรงกลม (เรียกว่า pastizzi tax-xema' ในภาษามอลตา) โดยใช้แป้งที่คล้ายกับแป้งฟิโลกรีก (แต่ก็มีแบบที่ใช้แป้งพายชั้นด้วยเช่นกัน) เมื่อสุกแล้วผิวจะกรอบ ตัวขนมยังมีวิธีห่อแตกต่างกันเพื่อเป็นการระบุชนิดของไส้ โดยทั่วไป ปัสติตส์ไส้รีกอตตาจะพับปิดขอบตรงกลาง ส่วนปัสติตส์ไส้ถั่วลันเตาบดจะพับปิดขอบด้านข้าง ในช่วงไม่กี่ปีที่ผ่านมายังมีไส้ปัสติตส์แบบใหม่ ๆ ออกมา โดยไส้ที่ได้รับความนิยมมากที่สุดคือไส้ไก่ ซึ่งปัจจุบันสามารถหาซื้อได้ในร้านขายปัสติตส์เกือบทุกร้านของมอลตา นอกจากนี้ ยังมีไส้อื่น ๆ ที่วางจำหน่ายในระยะเวลาสั้น ๆ หรือในจำนวนจำกัด เช่น รีกอตตากับทรัฟเฟิล ไส้กรอกมอลตา นูเทลลา เป็นต้น
ที่ร้านขายปัสติตส์โดยทั่วไปจะอบปัสติตส์บนถาดโลหะในเตาอบไฟฟ้าหรือเตาอบแก๊ส ร้านเหล่านี้ส่วนใหญ่เป็นร้านเล็ก ๆ หรือเป็นธุรกิจครอบครัว นอกจากนี้ ยังมีขายตามบาร์ ร้านกาแฟ และแผงลอยริมทาง ปัสติตส์เป็นอาหารเช้าที่นิยมรับประทานกันตามหมู่บ้านนอกเมือง
ในต่างประเทศ

ชุมชนผู้อพยพชาวมอลตาในประเทศแคนาดา สหราชอาณาจักร สหรัฐ และออสเตรเลียยังทำปัสติตส์เพื่อเผยแพร่และวางขายด้วย ร้านขายปัสติตส์ร้านแรกในสกอตแลนด์เปิดใน พ.ศ. 2550
ในภาษามอลตา

ด้วยความนิยมของขนมชนิดนี้ คำ pastizz ในภาษามอลตาจึงมีหลายความหมาย คำนี้กลายเป็นคำรื่นหูที่ใช้แทนคำ "ช่องคลอด" เนื่องจากรูปทรงของขนม หรือใช้บรรยายว่าใครสักคนนั้นเป็น "คนหัวอ่อน" หรือ "คนที่ถูกชักจูงได้ง่าย" สำนวนมอลตา jinbiegħu bħall-pastizzi ('ขายได้อย่างกับปัสติตส์') ตรงกับสำนวนไทยว่า "ขายดีเป็นเทน้ำเทท่า" และใช้บรรยายผลิตภัณฑ์ที่เป็นที่ต้องการอย่างต่อเนื่อง สิ่งของที่ jinħarġu bħall-pastizzi ('ออกมาอย่างกับปัสติตส์') หมายถึงสิ่งของที่ผลิตออกมาอย่างรวดเร็ว และบางครั้งก็เร็วเกินไป
ริค แซนโทรัม

ริค แซนโทรัม
ริชาร์ด จอห์น "ริค" แซนโทรัม (อังกฤษ: Richard John "Rick" Santorum) เกิดวันที่ 10 พฤษภาคม ค.ศ. 1958 เป็นนักการเมืองพรรครีพับลิกันชาวอเมริกัน ซึ่งปัจจุบันกำลังอยู่ในช่วงหาเสียงสมัครเป็นผู้แทนจากพรรครีพับลิกัน ค.ศ. 2012 เขาเคยทำหน้าที่เป็นสมาชิกวุฒิสภาสหรัฐในรัฐเพนซิลเวเนีย ตั้งแต่ ค.ศ. 1995 ถึง ค.ศ. 2007 และเป็นผู้แทนสหรัฐในเขตชานเมืองพิตส์เบิร์ก ของเขตรัฐสภาเพนซิลเวเนียที่ 18 ตั้งแต่ ค.ศ. 1991 ถึง ค.ศ. 1995 เขาได้รับการจัดอยู่ในอันดับสามของพรรครีพับลิกันในวุฒิสภา ตั้งแต่ ค.ศ. 2001 ถึง ค.ศ. 2007 เมื่อเขาได้เป็นประธานในการประชุมวุฒิสภาพรรครีพับลิกัน
เขาเป็นที่รู้จักกันดีในบทบาทด้านสังคมอนุรักษนิยม และแซนโทรัมยังได้ถือว่าเป็นอนุรักษนิยมทางเศรษฐกิจการคลัง และมีบทบาทในการปฏิรูปสวัสดิการบัญญัติกฎหมายใน ค.ศ. 1996  เมื่อเร็วๆนี้ เขาได้แสดงมุมมองด้านสงครามซึ่งอยู่ในนโยบายการต่างประเทศของสหรัฐฯที่เกี่ยวพันต่ออิหร่าน
ในช่วงแปดสัปดาห์ก่อนถึงเดือนมกราคม ค.ศ. 2012 จากการหยั่งเสียงในรัฐไอโอวา เขาได้รับคะแนนเสียงเป็นอันดับที่สอง โดยเป็นรองจากผู้สมัครอันดับหนึ่งอย่าง มิตต์ รอมนีย์ เพียงแปดคะแนนเท่านั้น
งานเขียน

Rick Santorum (2005). It Takes a Family: Conservatism and the Common Good. Intercollegiate Studies Institute. ISBN 1-932236-29-5.
Rick Santorum (2005). Rick Santorum. Monument Press. ISBN 0-9769668-0-8.
หนังสืออ่านเพิ่ม

Newall, Mike (September 29–October 5, 2005), The Path of the Righteous Man: How Rick Santorum became the nation's evangelical poster boy, Philadelphia City Paper, คลังข้อมูลเก่าเก็บจากแหล่งเดิมเมื่อ 2012-01-23, สืบค้นเมื่อ 2012-01-13 {{citation}}: ตรวจสอบค่าวันที่ใน: |date= (help)
แหล่งข้อมูลอื่น

Rick Santorum official campaign site
Column archives at Townhall.com
งานโดยหรือเกี่ยวกับ Karen Garver Santorum ในห้องสมุดต่าง ๆ ในแคตาลอกของเวิลด์แคต
Rick Santorum เก็บถาวร 2011-11-15 ที่ เวย์แบ็กแมชชีน at the Open Directory Project
Excerpt from Santorum interview USA Today, April 23, 2003
Lawsuit Abuse Critic Explains Suit ABC Primetime, November 10, 2005
Editorial: Charities on the Hill Washington Post, March 7, 2006
Santorum Against the World เก็บถาวร 2009-01-09 ที่ เวย์แบ็กแมชชีน, Michael Dougherty, The American Conservative, July 30, 2007
คณิตศาสตร์ประยุกต์

การประยุกต์ใช้วิธีการทางคณิตศาสตร์กับสาขาอื่น
การแก้การกำหนดเส้นทางยานพาหนะอย่างมีประสิทธิภาพ ต้องใช้เครื่องมือจากการเพิ่มประสิทธิภาพแบบผสมผสานและการเขียนโปรแกรมเลขจำนวนเต็ม
คณิตศาสตร์ประยุกต์ (อังกฤษ: applied mathematics) เป็นการประยุกต์ใช้วิธีการทางคณิตศาสตร์กับสาขาวิชาที่แตกต่างกัน เช่น ฟิสิกส์ วิศวกรรม การแพทย์ ชีววิทยา การเงิน ธุรกิจ วิทยาการคอมพิวเตอร์ และอุตสาหกรรม ดังนั้น คณิตศาสตร์ประยุกต์ เป็นการรวมกันของคณิตศาสตร์ กับความรู้เฉพาะทาง คำว่า "คณิตศาสตร์ประยุกต์" ยังหมายถึงความเชี่ยวชาญพิเศษทางวิชาชีพที่นักคณิตศาสตร์ใช้แก้ปัญหาในทางปฏิบัติด้วยการกำหนดและศึกษาแบบจำลองทางคณิตศาสตร์
ในอดีต การใช้งานจริงได้กระตุ้นการพัฒนาทฤษฎีทางคณิตศาสตร์ ซึ่งต่อมาได้กลายเป็นหัวข้อของการศึกษาในวิชาคณิตศาสตร์บริสุทธิ์ โดยที่แนวคิดเชิงนามธรรมได้รับการศึกษาเพื่อผลประโยชน์ของตนเอง กิจกรรมของคณิตศาสตร์ประยุกต์จึงเชื่อมโยงอย่างใกล้ชิดกับการวิจัยทางคณิตศาสตร์บริสุทธิ์
ประวัติ

ในอดีต คณิตศาสตร์ประยุกต์ ประกอบด้วย หลักการของการวิเคราห์เป็นหลัก ที่โดดเด่นที่สุดคือสมการเชิงอนุพันธ์; ทฤษฎีการประมาณค่า (ตีความอย่างกว้าง ๆ รวมถึงการเป็นตัวแทน วิธีการเชิงซีมโทติก วิธีการแปรผัน และการวิเคราะห์เชิงตัวเลข) และความน่าจะเป็นประยุกต์ 
สาขาวิชาคณิตศาสตร์เหล่านี้เกี่ยวข้องโดยตรงกับการพัฒนาฟิสิกส์ของนิวตัน และที่จริงแล้ว ในช่วงก่อนกลางคริสต์ศตวรรษที่ 19 ความแตกต่างระหว่างนักคณิตศาสตร์และนักฟิสิกส์ไม่ได้ชัดเจน ประวัติศาสตร์นี้ทิ้งมรดกการสอนไว้ในสหรัฐอเมริกา จนถึงต้นคริสต์ศตวรรษที่ 20 วิชา เช่น กลศาสตร์ดั้งเดิม มักได้รับการสอนในแผนกคณิตศาสตร์ประยุกต์ที่มหาวิทยาลัยในอเมริกามากกว่าในแผนกฟิสิกส์ และกลศาสตร์ของเหลว อาจถูกสอนในวิชาคณิตศาสตร์ประยุกต์ นอกจากนี้ แผนกวิศวกรรมศาสตร์ และวิทยาการคอมพิวเตอร์มักใช้คณิตศาสตร์ประยุกต์ด้วย เช่นกัน
การจำแนก

ในปัจจุบัน คำว่า "คณิตศาสตร์ประยุกต์" ได้ใช้ในความหมายที่กว้างขึ้น ซึ่งรวมถึงสาขาวิชาดั้งเดิมที่ระบุไว้ข้างกัน ตลอดจนด้านอื่น ๆ ที่ได้มีความสำคัญมากขึ้นในการประยุกต์ แม้แต่ทฤษฎีจำนวนซึ่งเป็นส่วนหนึ่งของคณิตศาสตร์บริสุทธิ์ ซึ่งปัจจุบันมีความสำคัญในการประยุกต์ (เช่น การเข้ารหัส) แม้ว่าโดยทั่วไปจะไม่ถือว่าเป็นส่วนหนึ่งของสาขาวิชาคณิตศาสตร์ประยุกต์ก็ตาม
ไม่มีความเห็นเป็นเอกฉันท์ว่าสาขาต่าง ๆ ของคณิตศาสตร์ประยุกต์คืออะไรบ้าง การจัดหมวดหมู่ดังกล่าวทำได้ยากโดยวิธีที่คณิตศาสตร์และวิทยาศาสตร์เปลี่ยนแปลงไปตามกาลเวลา และโดยวิธีการที่มหาวิทยาลัยจัดแผนก หลักสูตร และปริญญา
นักคณิตศาสตร์หลายคนแยกแยะระหว่าง "คณิตศาสตร์ประยุกต์" ซึ่งเกี่ยวข้องกับวิธีการทางคณิตศาสตร์และ "การประยุกต์ใช้คณิตศาสตร์" ในสาขาวิทยาศาสตร์และวิศวกรรมศาสตร์ นักชีววิทยา ที่ใช้แบบจำลองประชากร และการประยุกต์ใช้ความรู้ทางคณิตศาสตร์ มักจะใช้ความรู้เหล่านี้แทนคณิตศาสตร์ประยุกต์ นักชีววิทยาคณิตศาสตร์ได้กำหนดปัญหาที่กระตุ้นการเติบโตของคณิตศาสตร์บริสุทธิ์ นักคณิตศาสตร์ เช่น ปวงกาเร และอาร์โนลด์ ไม่ยอมรับการมีอยู่ของ "คณิตศาสตร์ประยุกต์" และอ้างว่ามีเพียง "การประยุกต์ใช้คณิตศาสตร์" เท่านั้น เช่นเดียวกันกับ ผู้ที่ไม่ใช่นักคณิตศาสตร์ที่ได้ผสมผสานคณิตศาสตร์ประยุกต์ และการประยุกต์ใช้คณิตศาสตร์ เข้าด้วยกัน ส่วนการพัฒนาคณิตศาสตร์เพื่อใช้แก้ปัญหาในอุตสาหกรรมนั้นเรียกว่า "คณิตศาสตร์อุตสาหกรรม"
ความสำเร็จของวิธีการ และซอฟต์แวร์ทางคณิตศาสตร์เชิงตัวเลขสมัยใหม่ ได้นำไปสู่การเกิดขึ้นของคณิตศาสตร์คณนา, วิทยาการคำนวณ และวิศวกรรมคอมพิวเตอร์ ที่ใช้การคำนวณด้วยประสิทธิภาพสูง เพื่อการจำลองปรากฏการณ์และการแก้ปัญหาทางวิทยาศาสตร์และวิศวกรรม สิ่งเหล่านี้มักถือว่าเป็นสหวิทยาการ
การจำแนก > คณิตศาสตร์ประยุกต์ใช้

บางครั้ง คำว่า คณิตศาสตร์ประยุกต์ใช้ ได้ถูกใช้เพื่อจำแนกความแตกต่างระหว่างคณิตศาสตร์ประยุกต์ดั้งเดิมที่พัฒนาควบคู่ไปกับฟิสิกส์ และคณิตศาสตร์หลาย ๆ ด้านที่ได้ประยุกต์ใช้แก้ปัญหาในโลกแห่งความเป็นจริง ถึงแม้ว่าจะไม่มีความเห็นเป็นเอกฉันท์เกี่ยวกับคำนิยามที่ชัดเจน
นักคณิตศาสตร์มักจะแยกแยะระหว่าง "คณิตศาสตร์ประยุกต์" (applied mathematics) ในด้านหนึ่งกับ "การประยุกต์ใช้คณิตศาสตร์" (applications of mathematics) หรือ "คณิตศาสตร์ประยุกต์ใช้" (applicable mathematics) ทั้งภายในและภายนอกวิทยาศาสตร์ และวิศวกรรมศาสตร์ นักคณิตศาสตร์บางคนให้ความสำคัญกับคำว่า คณิตศาสตร์ประยุกต์ใช้ เพื่อจำแนกแยกแยะระหว่างการประยุกต์ดั้งเดิม กับการประยุกต์ใหม่ที่เกิดขึ้นจากสาขาที่ก่อนหน้านี้ถูกมองว่าเป็นคณิตศาสตร์บริสุทธิ์ ตัวอย่างเช่น จากมุมมองนี้ นักนิเวศวิทยา หรือนักภูมิศาสตร์ โดยใช้แบบจำลองประชากร และการประยุกต์ใช้ความรู้ทางคณิตศาสตร์ โดยไม่ใช้คณิตศาสตร์ประยุกต์ แม้แต่สาขา เช่น ทฤษฎีจำนวน ที่เป็นส่วนหนึ่งของคณิตศาสตร์บริสุทธิ์ล้วนมีความสำคัญในการใช้งาน (เช่น วิทยาการเข้ารหัสลับ), แม้ว่าโดยทั่วไปจะไม่ถือว่าเป็นส่วนหนึ่งของสาขาคณิตศาสตร์ประยุกต์ด้วยตัวของมันเอง คำอธิบายเช่นนี้สามารถนำไปสู่ ​​คณิตศาสตร์ประยุกต์ใช้ ถูกมองว่าเป็นส่วนหนึ่งของวิธีการทางคณิตศาสตร์ เช่น การวิเคราะห์เชิงจริง, พีชคณิตเชิงเส้น, แบบจำลองทางคณิตศาสตร์, การหาค่าเหมาะที่สุด, คณิตศาสตร์เชิงการจัด, ความน่าจะเป็น และสถิติ ซึ่งมีประโยชน์นอกเหนือจากคณิตศาสตร์แบบดั้งเดิม และไม่เฉพาะเจาะจงกับฟิสิกส์เชิงคณิตศาสตร์
ผู้เขียนรายอื่นมักชอบที่จะอธิบายคำว่า คณิตศาสตร์ประยุกต์ใช้ โดยรวมกันระหว่างคณิตศาสตร์ประยุกต์แบบใหม่ กับคณิตศาสตร์ประยุกต์แบบดั้งเดิม 
ด้วยทัศนะนี้คำว่า คณิตศาสตร์ประยุกต์ และคณิตศาสตร์ประยุกต์ใช้ จึงใช้แทนกันได้
ประโยชน์

ตามประวัติศาสตร์ คณิตศาสตร์ มีความสำคัญที่สุดในวิทยาศาสตร์ธรรมชาติ และวิศวกรรม อย่างไรก็ตาม นับตั้งแต่สงครามโลกครั้งที่สอง สาขาที่นอกเหนือจากวิทยาศาสตร์กายภาพได้เป็นจุดกำเนิดของการสร้างสาขาใหม่ของคณิตศาสตร์ เช่น ทฤษฎีเกม และทฤษฎีทางเลือกทางสังคม ซึ่งเติบโตจากการพิจารณาทางเศรษฐกิจ นอกจากนี้ การใช้ประโยชน์ และการพัฒนาวิธีการทางคณิตศาสตร์ได้ขยายไปสู่ด้านอื่น ๆ ที่นำไปสู่การสร้างสาขาใหม่ เช่น การเงินคณิตศาสตร์ และวิทยาศาสตร์ข้อมูล
การกำเนิดของคอมพิวเตอร์ได้ทำให้เกิดการประยุกต์ใหม่ ๆ ทั้งการศึกษา และการใช้เทคโนโลยีคอมพิวเตอร์ใหม่ ๆ (วิทยาการคอมพิวเตอร์) เพื่อศึกษาปัญหาที่เกิดขึ้นในสาขาอื่น ๆ ของวิทยาศาสตร์ (วิทยาการคำนวณ) เช่นเดียวกับคณิตศาสตร์ของการคำนวณ (เช่น วิทยาการคอมพิวเตอร์เชิงทฤษฎี พีชคณิตคอมพิวเตอร์ และการวิเคราะห์เชิงตัวเลข)
คณิตศาสตร์ และวิทยาศาสตร์ที่เกี่ยวข้อง

คณิตศาสตร์ประยุกต์เกี่ยวข้องกับวิทยาศาสตร์ และคณิตศาสตร์ดังต่อไปนี้
คณิตศาสตร์ และวิทยาศาสตร์ที่เกี่ยวข้อง > การคำนวณทางวิทยาศาสตร์

คณิตศาสตร์ประยุกต์ ยังเกี่ยวรวมกับการคำนวณทางวิทยาศาสตร์ (โดยเฉพาะการวิเคราะห์เชิงตัวเลข)) วิทยาการคอมพิวเตอร์ (โดยเฉพาะการคำนวณประสิทธิภาพสูง) และการสร้างแบบจำลองทางคณิตศาสตร์ในสาขาวิชาวิทยาศาสตร์
คณิตศาสตร์ และวิทยาศาสตร์ที่เกี่ยวข้อง > วิทยาการคอมพิวเตอร์

วิทยาการคอมพิวเตอร์ ต้องพึ่งพาอาศัยตรรกศาสตร์, พีชคณิต, วิยุตคณิต เช่น ทฤษฎีกราฟ และคณิตศาสตร์เชิงการจัด
คณิตศาสตร์ และวิทยาศาสตร์ที่เกี่ยวข้อง > การวิจัยดำเนินงาน และวิทยาการจัดการ

การวิจัยดำเนินงาน และวิทยาการจัดการ มักได้รับการสอนในคณะวิศวกรรมศาสตร์ ธุรกิจ และนโยบายสาธารณะ